b'\n_START_ARTICLE_\nStasys \xc5\xa0a\xc4\x8dkus\n_START_SECTION_\nBiografija\n_START_PARAGRAPH_\n1928 m. baig\xc4\x97 Marijampol\xc4\x97s Rygi\xc5\xa1ki\xc5\xb3 Jono gimnazij\xc4\x85. Studijavo Lietuvos universiteto Humanitarini\xc5\xb3 moksl\xc5\xb3 fakultete. Aktyviai dalyvavo sportiniame, akademiniame bei politiniame gyvenime._NEWLINE_1934 m. Berlyne baig\xc4\x97 K\xc5\xabno kult\xc5\xabros katedros akademij\xc4\x85. Auk\xc5\xa1t\xc5\xb3j\xc5\xb3 k\xc5\xabno kult\xc5\xabros kurs\xc5\xb3 d\xc4\x97stytojas Kaune. 1939 m. K\xc5\xabno kult\xc5\xabros fizinio katedros jaunasis asistentas. 1941\xe2\x80\x931943 m. VDU Filosofijos fakulteto asistentas._NEWLINE_Vokie\xc4\x8di\xc5\xb3 okupacijos metais Lietuvos Aktyvist\xc5\xb3 Fronto (LAF) narys. Dalyvavo 1941 m. bir\xc5\xbeelio sukilime. Aktyvus Lietuvos Laisv\xc4\x97s Armijos (LLA) narys, \xc4\xafsitrauk\xc4\x97 \xc4\xaf pasiprie\xc5\xa1inimo jud\xc4\x97jim\xc4\x85 Suvalkijoje. 1944 m. pavesta VDU Istorijos fakultete atkurti K\xc5\xabno kult\xc5\xabros katedr\xc4\x85. 1945 m. spalio 18 d. bol\xc5\xa1evik\xc5\xb3 suimtas ir de\xc5\xa1im\xc4\x8diai met\xc5\xb3 i\xc5\xa1tremtas \xc4\xaf Sibir\xc4\x85, kal\xc4\x97jo Vorkutos lageriuose. V\xc4\x97liau gr\xc4\x85\xc5\xbeintas ir reabilituotas.\n_START_SECTION_\nSportin\xc4\x97 veikla\n_START_PARAGRAPH_\nDar b\xc5\xabdamas gimnazistu, tapo vienu paj\xc4\x97giausiu Lietuvos lengvaatle\xc4\x8diu. Prie\xc5\xa1 kar\xc4\x85 pasiek\xc4\x97 penkiakov\xc4\x97s, \xc5\xa1uolio su kartimi, 110 m barjerinio b\xc4\x97gimo rekordus. Labiausiai pasi\xc5\xbeym\xc4\x97jo kaip disko metikas. Pirmasis \xc4\xafveik\xc4\x97 40 m rib\xc4\x85 ir numet\xc4\x97 disk\xc4\x85 beveik 44 m._NEWLINE_Dalyvavo lengvosios atletikos var\xc5\xbeybose Berlyne, Londone, \xc4\x8cikagoje, Niujorke, Taline, Rygoje. Buvo pirmasis Lietuvos sportininkas, dalyvav\xc4\x99s pirmosiose Europos lengvosios atletikos pirmenyb\xc4\x97se Turine (Italija)._NEWLINE_Lietuvos vyr\xc5\xb3 krep\xc5\xa1inio rinktin\xc4\x97s \xc5\xbeaid\xc4\x97jas, 1937 m. Rygoje pirm\xc4\x85 kart\xc4\x85 Lietuvos sporto istorijoje laim\xc4\x97jo Europos krep\xc5\xa1inio \xc4\x8dempionat\xc4\x85. Tautin\xc4\x97je olimpiadoje laim\xc4\x97jo 2 aukso medalius. 1939 m. jam pirmajam Lietuvoje suteiktas tarptautin\xc4\x97s kategorijos krep\xc5\xa1inio teis\xc4\x97jo vardas._NEWLINE_Respublikos krep\xc5\xa1inio komiteto pirmininkas. Lietuvos gimnastikos sporto federacijos (LGSF) \xe2\x80\x9eVaidoto\xe2\x80\x9c sporto klubo narys. LGSF futbolo komandos vadovas. Suteiktas nusipelniusio trenerio garb\xc4\x97s vardas.'